Ericu950/Stoicheia-meter-silver huggingface dataset:
τὴν γὰρ χαλδαΐζουσαν ἀλλογενῆ καὶ ἀλλόφυλον γλῶτταν τῶν περὶ ἀστρονομίαν μετεωρολεσχῶν ἀπολιπὼν ἐπὶ τὴν ἁρμόττουσαν λογικῷ ζῴῳ παρεγένετο , τὴν τοῦ πάντων αἰτίου θεραπείαν .
οὗτος μὲν δὴ ὁ τρόπος δυεῖν δυνάμεων τῶν ἐπιμελησομένων ἐστὶ χρεῖος , ἡγεμονίας καὶ εὐεργεσίας , ἵνα τῷ μὲν κράτει τοῦ ἡγεμόνος ὑπακούῃ τῶν νομοθετουμένων , τῷ δὲ χαριστικῷ μεγάλα ὠφελῆται , ὁ δ ἕτερος τῆς κατὰ τὸ χαρίζεσθαι μόνης 0 ·
οὐ γὰρ ὑπὸ νουθετούσης ἀρχῆς ἐβελτιώθη , φύσει περιπεποιημένος τὸ καλόν , ἀλλὰ διὰ τὰς ὀμβρηθείσας ἄνωθεν δωρεὰς ἀγαθὸς καὶ τέλειος ἐξ ἀρχῆς ἐγένετο .
χαριστικῆς μὲν οὖν δυνάμεως θεός , βασιλικῆς δὲ κύριος ὄνομα 0 1 .
τί οὖν ἄν τις εἴποι πρεσβύτερον ἀγαθὸν ἢ τὸ τυχεῖν ἀκράτου καὶ ἀμιγοῦς εὐεργεσίας , τί δὲ νεώτερον ἢ τὸ κεκραμένης ἔκ τε ἡγεμονίας καὶ δωρεᾶς 0 ;
ὅ μοι δοκεῖ συνιδὼν ὁ ἀσκητὴς εὔξασθαι θαυμασιωτάτην εὐχήν , ἵνα αὐτῷ γένηται κύριος εἰς θεόν  Gen .
ἐβούλετο γὰρ μηκέτι ὡς ἄρχοντα εὐλαβεῖσθαι , ἀλλ ὡς εὐεργέτην ἀγαπητικῶς τιμᾶν 0 .
ἆρ  οὐχὶ τούτοις καὶ τοῖς παραπλησίοις εἰκὸς ἦν καὶ τοὺς τυφλοὺς διάνοιαν ὀξυδορκήσειν , πρὸς τῶν ἱερωτάτων ἐνομματουμένους λογίων , ὡς φυσιογνωμονεῖν καὶ μὴ μόνον τοῖς ῥητοῖς ἐφορμεῖν ;
ἀλλὰ κ ἂν ἡμεῖς καμμύσαντες τὸ τῆς ψυχῆς ὄμμα μὴ σπουδάζωμεν ἢ μὴ δυνώμεθα ἀναβλέπειν , αὐτός , ὦ ἱεροφάντα , ὑπήχει καὶ ἐπιστάτει καὶ ἐγχρίων μή ποτε ἀπείπῃς , ἕως ἐπὶ τὸ κεκρυμμένον ἱερῶν λόγων φέγγος ἡμᾶς μυσταγωγῶν ἐπιδείξῃς τὰ κατάκλειστα καὶ ἀτελέστοις ἀόρατα κάλλη .
σοὶ μὲν δὴ ταῦτα ποιεῖν ἐμπρεπές 0 ·
ψυχαὶ δ  ὅσαι θείων ἐρώτων ἐγεύσασθε , καθάπερ ἐκ βαθέος ὕπνου διαναστᾶσαι καὶ τὴν ἀχλὺν ἀποσκεδάσασαι πρὸς τὴν περίβλεπτον θέαν ἐπείχθητε μεθέμεναι τὸν βραδὺν καὶ μελλητὴν ὄκνον , ἵν ὅσα θεάματα καὶ ἀκούσματα τῆς ὑμετέρας ἕνεκα ὠφελείας ὁ ἀγωνοθέτης εὐτρέπισε κατανοήσητε .
μυρία μὲν οὖν ἐστιν ἀοίδιμα τῶν πρὸς ἐπίδειξιν , ἓν δ  οὖν καὶ τὸ λεχθὲν πρὸ μικροῦ 0 ·
τὸν μὲν γὰρ γένει πάππον τοῦ ἀσκητοῦ πατέρα εἶπε τὸ λόγιον , τῷ δ ὡς ἀληθῶς πατρὶ τὸ τοῦ γεννήσαντος οὐκ ἐπεφήμισεν ὄνομα .
„ ἐγὼ κύριος ὁ θεὸς Ἀβραὰμ τοῦ πατρός σου „  καίτοι πάππος οὗτος ἦν  καὶ πάλιν „ ὁ θεὸς Ἰσαάκ „  Gen 0 .
28 , 13  , εἶτ οὐ προστίθησι „ τοῦ πατρός σου „ .
οὔκουν ἄξιον τὴν τούτων αἰτίαν ἐρευνῆσαι 0 ;
πάνυ γε 0 .
τίς οὖν ἐστι , μὴ παρέργως σκοπήσωμεν .
τὴν ἀρετὴν ἢ φύσει ἢ ἀσκήσει ἢ μαθήσει περιγίνεσθαί φησι , διὸ καὶ τρεῖς τοὺς γενάρχας τοῦ ἔθνους σοφοὺς πάντας ἀνέγραφεν , ἀπὸ μὲν τῆς αὐτῆς οὐχ ὁρμηθέντας ἰδέας , πρὸς δὲ τὸ αὐτὸ τέλος ἐπειχθέντας .
ὁ μὲν γὰρ πρεσβύτατος αὐτῶν Ἀβραὰμ ἡγεμόνι ὁδοῦ τῆς πρὸς τὸ καλὸν ἀγούσης ἐχρήσατο διδασκαλίᾳ , ὡς ἐν ἑτέροις , ὡς ἂν οἷόν τε ᾖ , δείξομεν , ὁ δὲ μέσος Ἰσαὰκ αὐτηκόῳ καὶ αὐτομαθεῖ τῇ φύσει , ὁ δὲ τρίτος Ἰακὼβ ἀσκητικαῖς μελέταις , καθ ἃς οἱ ἔναθλοι καὶ ἐναγώνιοι πόνοι 0 1 2 .
τριῶν οὖν τρόπων ὑπαρχόντων , ἐξ ὧν σοφία περιγίνεται , τοὺς ἄκρους μάλιστα συμβέβηκεν ἡνῶσθαι ·
τὸ γὰρ ἀσκήσει ἔγγονον τοῦ μαθήσει , τὸ δὲ φύσει συγγενὲς μὲν  ὑποβέβληται γὰρ ὡς ῥίζα πᾶσιν  , ἀνανταγωνίστου δὲ καὶ ἑτοίμου γέρως ἔλαχεν 0 1 .
ὥστε εἰκότως Ἀβραὰμ ὁ βελτιωθεὶς διδασκαλίᾳ πατὴρ Ἰακὼβ λέγεται , τοῦ μελέτῃ συγκροτηθέντος , οὐκ ἄνθρωπος ἀνθρώπου μᾶλλον ἢ δύναμις ἀκουστικὴ πρὸς μάθησιν ἑτοιμοτάτη δυνάμεως ἀσκητικῆς καὶ ἐπιτηδείου πρὸς ἄθλησιν 0 1 .
ἐὰν μέντοι ὁ ἀσκητὴς οὗτος εὐτόνως δράμῃ πρὸς τὸ τέλος καὶ τηλαυγῶς ἴδῃ ἃ πρότερον ἀμυδρῶς ὠνειροπόλει , μετατυπωθεὶς τῷ κρείττονι χαρακτῆρι καὶ προσαγορευθεὶς Ἰσραήλ , ὁ θεὸν ὁρῶν , ἀντὶ τοῦ πτερνίζοντος Ἰακὼβ πατέρα οὐκέτι τὸν μαθόντα Ἀβραάμ , ἀλλὰ τὸν φύσει γεννηθέντα ἀστεῖον Ἰσαὰκ ἐπιγράφεται .
ταῦτα δὲ οὐκ ἐμός ἐστι μῦθος , ἀλλὰ χρησμὸς ἐν ταῖς ἱεραῖς ἀναγεγραμμένος στήλαις 0 .
„ ἀπάρας “ γάρ φησιν „ Ἰσραὴλ αὐτὸς καὶ πάντα τὰ αὐτοῦ ἦλθεν ἐπὶ τὸ φρέαρ τοῦ ὅρκου , καὶ ἔθυσε θυσίαν τῷ θεῷ τοῦ πατρὸς αὐτοῦ Ἰσαάκ “  Gen .
ἆρ ἤδη κατανοεῖς , ὅτι οὐ περὶ φθαρτῶν ἀνθρώπων , ἀλλ  , ὡς ἐλέχθη , περὶ φύσεως πραγμάτων ἐστὶν ὁ παρὼν λόγος ;
ἰδοὺ γὰρ τὸ αὐτὸ ὑποκείμενον τοτὲ μὲν Ἰακὼβ ὀνομάζεται πατρὸς Ἀβραάμ , τοτὲ δὲ Ἰσραὴλ πατρὸς Ἰσαὰκ καλεῖται διὰ τὴν ἠκριβωμένην αἰτίαν .
Εἰπὼν τοίνυν „ ἐγὼ κύριος ὁ θεὸς Ἀβραὰμ τοῦ πατρός σου καὶ ὁ θεὸς Ἰσαὰκ “ ἐπιφέρει 0 ·
„ μὴ φοβοῦ “  Gen .
28 , 13  , κατὰ τὸ ἀκόλουθον 0 ·
πῶς γὰρ ἔτι φοβηθησόμεθα , τὸ φόβου καὶ παντὸς πάθους λυτήριον σὲ τὸν ὑπερασπιστὴν ὅπλον ἔχοντες ;
ὃς καὶ τοὺς ἀρχετύπους τῆς παιδείας ἡμῶν τύπους ἀδηλουμένους ἐμόρφωσας , ἵν ἐμφανεῖς ὦσιν , Ἀβραὰμ μὲν διδάξας , Ἰσαὰκ δὲ γεννήσας 0 ·
τοῦ μὲν γὰρ ὑφηγητής , τοῦ δὲ πατὴρ ὑπέμεινας ὀνομασθῆναι , τῷ μὲν τὴν γνωρίμου τάξιν , τῷ δὲ τὴν υἱοῦ παρασχών 0 1 .
διὰ τοῦτο καὶ τὴν γῆν , λέγω δὲ τὴν παμφορωτάτην καὶ εὐκαρποτάτην ἀρετήν , ἐφ ἧς καθεύδει ὁ ἀσκητὴς ἀναπαυόμενος τῷ τὸν μὲν αἰσθήσεως κοιμᾶσθαι βίον , τὸν δὲ ψυχῆς ἐγρηγορέναι , δώσειν ὁμολογεῖς  Gen .
28 , 13  , ἀποδεξάμενος αὐτοῦ τὴν εἰρηνικὴν ἀνάπαυσιν , ἣν οὐκ ἄνευ πολέμου καὶ τῶν ἐν πολέμῳ ταλαιπωριῶν εἵλετο , οὐχ ὅπλα βαστάζων καὶ ἀνθρώπους ἀναιρῶν , ἄπαγε , ἀλλὰ τὸ ἀντίπαλον ἀρετῆς παθῶν καὶ κακιῶν στῖφος καθαιρῶν .
τὸ δὲ σοφίας γένος ἄμμῳ γῆς  ibid 0 .
14  ἐξομοιοῦται διά τε πληθὺν ἀπερίγραφον , καὶ διότι τὰς μὲν τῆς θαλάττης ἐπιδρομὰς ἡ ὑποταίνιος ἄμμος ἀνακρούεται , τὰς δὲ τῶν ἁμαρτημάτων καὶ ἀδικημάτων ὁ παιδείας λόγος 0 .
οὗτος δὲ κατὰ τὰς θείας ὑποσχέσεις ἄχρι τῶν περάτων τοῦ παντὸς εὐρύνεται καὶ τὸν ἔχοντα ἀποφαίνει τῶν τοῦ κόσμου κληρονόμον μερῶν , φθάνοντα πάντῃ , πρὸς τὰ ἑῷα , πρὸς τὰ ἑσπέρια , τὰ κατὰ μεσημβρίαν , τὰ προσάρκτια ·
λέγεται γάρ , ὅτι „ πλατυνθήσεται ἐπὶ θάλασσαν καὶ λίβα καὶ βορρᾶν καὶ ἀνατολάς “  ibid .
ἔστι δ ὁ ἀστεῖος οὐκ ἴδιον μόνον ἀλλὰ καὶ κοινὸν ἀγαθὸν ἅπασιν , ἐξ ἑτοίμου τὴν ἀφ ἑαυτοῦ προτείνων ὠφέλειαν .
ὡς γὰρ ἥλιος ἁπάντων ἐστὶ φῶς τῶν ὄψεις ἐχόντων , οὕτω καὶ ὁ σοφὸς τῶν ὅσοι λογικῆς κεκοινωνήκασι φύσεως 0 ·
„ ἐνευλογηθήσονται γὰρ ἐν σοὶ “ φησί „ πᾶσαι αἱ φυλαί “  ibid .
ὁ δὲ χρησμὸς οὗτος ἐφαρμόττει καὶ αὐτῷ τινι πρὸς ἑαυτὸν καὶ ἑτέρῳ πρὸς ἕτερον .
ἐάν τε γὰρ ὁ ἐν ἐμοὶ νοῦς ἀρετῇ τελείᾳ καθαρθῇ , καὶ αἱ τοῦ περὶ ἐμὲ γεώδους φυλαὶ συγκαθαίρονται , ἃς ἔλαχον αἱ αἰσθήσεις καὶ ἡ μεγίστη δεξαμενή , τὸ σῶμα ·
ἐάν τέ τις κατ οἰκίαν ἢ πόλιν ἢ χώραν ἢ ἔθνος γένηται φρονήσεως ἐραστής , ἀνάγκη τὴν οἰκίαν ἐκείνην καὶ τὴν πόλιν καὶ τὴν χώραν καὶ τὸ ἔθνος ἀμείνονι βίῳ χρῆσθαι 0 .
καθάπερ γὰρ τὰ ἐκθυμιώμενα τῶν ἀρωμάτων εὐωδίας τοὺς πλησιάζοντας ἀναπίμπλησι , τὸν αὐτὸν τρόπον ὅσοι γείτονες καὶ ὅμοροι σοφοῦ , τῆς ἀπ αὐτοῦ σπῶντες αὔρας ἐπὶ μήκιστον χεομένης βελτιοῦνται τὰ ἤθη 0 .
μεγίστη δέ ἐστιν εὐεργεσία ψυχῇ πονούσῃ καὶ διαθλούσῃ συνοδοιπόρον ἔχειν τὸν ἐφθακότα πάντῃ θεόν ·
„ ἰδοὺ “ γάρ φησιν " ἐγὼ μετὰ σοῦ “  ibid .
τίνος οὖν ἂν ἔτι χρεῖοι γενοίμεθα πλούτου , σὲ τὸν ἀληθείᾳ πλοῦτον ἔχοντες μόνον „ διαφυλάσσοντα ἐν ὁδῷ “  ibid .
τῇ πρὸς ἀρετὴν ἀγούσῃ κατὰ πάσας αὐτῆς τὰς τομάς 0 ;
οὐ γὰρ ἓν μέρος ἐστὶ τοῦ λογικοῦ βίου τὸ πρὸς δικαιοσύνην καὶ τὴν ἄλλην τεῖνον ἀρετήν , ἀλλὰ μυρία ὅσα , ἐξ ὧν ἔστιν ὁρμωμένους φρονήσεως ἐφικνεῖσθαι .
παγκάλως δὲ εἴρηται καὶ τὸ " ἀποστρέψω σε εἰς τὴν γῆν ταύτην “  ibid .
καλὸν μὲν γὰρ ἦν , τὸν λογισμὸν ἐφ ἑαυτοῦ μείναντα μὴ ἀποδημῆσαι πρὸς αἴσθησιν ·
δεύτερος δὲ πλοῦς , ἐφ ἑαυτὸν ὑποστρέψαι πάλιν 0 .
ἴσως δὲ καὶ τὸ περὶ ἀφθαρσίας ψυχῆς ὑπαινίττεται δόγμα διὰ τούτου ·
ἀπολιποῦσα μὲν γὰρ τὸν οὐράνιον τόπον , ὡς καὶ μικρῷ πρότερον ἐλέχθη , καθάπερ εἰς ξένην χώραν ἦλθε τὸ σῶμα .
φησὶ δ οὐ μέχρι τοῦ παντὸς καθειργμένην αὐτὴν ὁ γεννήσας περιόψεσθαι πατήρ , ἀλλ οἶκτον λαβὼν λύσειν τὰ δεσμὰ καὶ ἐλευθέραν ἄχρι τῆς μητροπόλεως ἀσφαλῶς παραπέμψειν καὶ μὴ πρότερον ἀνήσειν ἢ τὰς διὰ λόγων ὑποσχέσεις ἀληθείας ἔργοις βεβαιωθῆναι ·
θεοῦ γὰρ ἴδιον λέγειν πάντως τὰ γενησόμενα 0 .
καίτοι τί τοῦτό φαμεν ;
ἔργων γὰρ ἀδιαφοροῦσιν αὐτοῦ οἱ λόγοι .
διακινηθεῖσα οὖν καὶ διαναστᾶσα πρὸς τὰς περὶ τοῦ ὄντος ζητήσεις ἡ ἀσκητικὴ ψυχὴ τὸ μὲν πρῶτον ὑπετόπησεν εἶναι τὸ ὂν ἐν τόπῳ , μικρὸν δὲ ἐπισχοῦσα τῷ δυστοπάστῳ τῆς σκέψεως περιδεὴς γίνεται καὶ μετανοεῖν ἄρχεται .
„ ἐξηγέρθη “ γάρ φησιν „ Ἰακὼβ καὶ εἶπεν , ὅτι ἔστι κύριος ἐν τῷ τόπῳ τούτῳ , ἐγὼ δὲ οὐκ ᾔδειν “  ibid .
καὶ ἄμεινον ἦν , εἴποιμ ἂν , ἀγνοεῖν ἢ ἔν τινι θεὸν ὑπολαμβάνειν εἶναι , τὸν περιέχοντα αὐτὸν ἐν κύκλῳ τὰ πάντα .
δικαίως οὖν ἐφοβήθη καὶ εἶπε θαυμαστικῶς ·
„ ὡς φοβερὸς ὁ τόπος οὗτος “  ibid 0 .
ὄντως γὰρ τῶν ἐν φυσιολογίᾳ τόπος ἀργαλεώτατος , ἐν ᾧ ζητεῖται , ποῦ καὶ εἰ συνόλως ἔν τινι τὸ ὄν , τῶν μὲν λεγόντων , ὅτι πᾶν τὸ ὑφεστὼς χώραν τινὰ κατείληφε , καὶ ἄλλων ἄλλην ἀπονεμόντων , ἢ ἐντὸς τοῦ κόσμου ἢ ἐκτὸς αὐτοῦ μετακόσμιόν τινα , τῶν δὲ φασκόντων , ὅτι οὐδενὶ τῶν ἐν γενέσει τὸ ἀγένητον ὅμοιον , ἀλλὰ τοῖς ὅλοις ὑπερβάλλον , ὡς καὶ τὴν ὠκυδρομωτάτην διάνοιαν ὑστερίζουσαν μακρῷ τῆς καταλήψεως ὁμολογεῖν ἡττᾶσθαι 0 1 2 .
διόπερ εὐθὺς ἀνέκραγεν ·
„ οὐκ ἔστι τοῦτο “  ibid .
, ὃ ἐδόξασα , „ ὅτι ἔστι κύριος ἔν τῳ τόπῳ “  ibid 0 .
περιέχει γάρ , ἀλλ οὐ περιέχεται κατὰ τὸν ἀληθῆ λόγον .
τοῦτο δὲ τὸ δεικνύμενον καὶ ὁρατόν , ὁ αἰσθητὸς οὑτοσὶ κόσμος , οὐδὲν ἄρα ἄλλο ἐστὶν ἢ οἶκος θεοῦ  ibid . 0
, μιᾶς τῶν τοῦ ὄντος δυνάμεων , καθ ἣν ἀγαθὸς ἦν 0 .
τὸν δὲ κόσμον οἶκον ὠνόμασε καὶ πύλην τοῦ πρὸς ἀλήθειαν οὐρανοῦ  ibid .
17  προσεῖπε .
τὸν ἐκ τῶν ἰδεῶν συσταθέντα , ἐν τῷ χειροτονηθέντι κατὰ τὰς θείας χορηγίας , κόσμον νοητὸν οὐκ ἔνεστιν ἄλλως καταλαβεῖν ὅτι μὴ κατὰ τὴν τοῦ αἰσθητοῦ καὶ ὁρωμένου τούτου μετάβασιν 0 .
οὐ δὲ γὰρ ἄλλο τῶν ὄντων οὐδὲν ἀσώματον ἐννοῆσαι δυνατὸν ὅτι μὴ τὴν ἀρχὴν λαβόντας ἀπὸ σωμάτων 0 ·
ἠρεμούντων μὲν γὰρ ἐνοήθη τόπος , χρόνος δὲ κινουμένων , σημεῖα δὲ καὶ γραμμαὶ καὶ ἐπιφάνειαι καὶ συνόλως πέρατα ἀπὸ τῆς ἐξωτάτω περικειμένης οἷον ἀμπεχόνης 0 1 .
κατὰ τὸ ἀνάλογον οὖν καὶ ὁ νοητὸς ἀπὸ τοῦ αἰσθητοῦ κόσμος ἐνοήθη , πύλη τις ὢν ἐκείνου .
ὡς γὰρ οἱ βουλόμενοι τὰς πόλεις θεάσασθαι διὰ πυλῶν εἰσίασιν , οὕτως ὅσοι τὸν ἀειδῆ κόσμον καταλαβεῖν ἐθέλουσιν , ὑπὸ τῆς τοῦ ὁρατοῦ φαντασίας ξεναγοῦνται .
ὁ δὲ νοητῆς ὑποστάσεως κόσμος ἄνευ ἡστινοσοῦν σχημάτων ὄψεως , μόνης δὲ διὰ τῆς ἀρχετύπου ἰδέας τῆς ἐν τῷ διαχαραχθέντι πρὸς τὸ θεαθὲν αὐτῷ εἶδος ἄνευ σκιᾶς μετακληθήσεται , πάντων αὐτῷ τειχῶν καὶ πάσης πύλης ἀπαρθέντων εἰς τὸ μὴ ἀπό τινος ἀθρῆσαι , ἀλλ αὐτὸ καθ αὑτὸ ἀλέκτῳ τινὶ καὶ δυσερμηνεύτῳ θέᾳ διιδεῖν κάλλος ἀναλλοίωτον .
περὶ μὲν δὴ τούτων ἅλις 0 .
ἐφαρμόζει δὲ τῷ αὐτῷ εἴδει καὶ ἕτερος ὄνειρος , ὁ περὶ τῆς ποικίλης ἀγέλης , ὃν περιαναστὰς ὁ φαντασιωθεὶς διηγεῖται φάσκων · "
εἶπέ μοι ὁ ἄγγελος τοῦ θεοῦ καθ ὕπνον ·
ἀνάβλεψον τοῖς ὀφθαλμοῖς σου καὶ ἴδε τοὺς τράγους καὶ τοὺς κριοὺς ἀναβαίνοντας ἐπὶ τὰ πρόβατα καὶ τὰς αἶγας διαλεύκους καὶ ποικίλους καὶ σποδοειδεῖς ῥαντούς .
ἑώρακα γὰρ ὅσα σοι Λάβαν ποιεῖ .
ἐγώ εἰμι ὁ ὁθεὸς ὁ ὁὀφθείς σοι ἐν τόπῳ θεοῦ , οὗ ἤλειψάς μοι στήλην καὶ ηὔξω μοι εὐχήν .
νῦν οὖν ἀνάστηθι καὶ ἔξελθε ἐκ τῆς γῆς ταύτης καὶ ἄπελθε εἰς τὴν γῆν τῆς γενέσεώς σου , καὶ ἔσομαι μετὰ σοῦ “  Gen .
ὁρᾷς ὅτι θεοπέμπτους ὀνείρους ἀναγράφει ὁ θεῖος λόγος οὐ μόνον τοὺς κατὰ τὸ πρεσβύτατον τῶν αἰτίων προφαινομένους , ἀλλὰ καὶ τοὺς διὰ τῶν ὑποφητῶν αὐτοῦ καὶ ὀπαδῶν ἀγγέλων , οἳ θείας καὶ εὐδαίμονος μοίρας πρὸς τοῦ γεννήσαντος ἠξίωνται πατρός .
σκόπει μέντοι καὶ τὸ ἀκόλουθον .
ὁ ἱερὸς λόγος τοῖς μὲν ὡς βασιλεὺς ἃ χρὴ πράττειν ἐξ ἐπιτάγματος παραγγέλλει , τοῖς δὲ ὡς γνωρίμοις διδάσκαλος τὰ πρὸς ὠφέλειαν ὑφηγεῖται , τοῖς δὲ ὡς σύμβουλος γνώμας εἰσηγούμενος τὰς ἀρίστας τὸ συμφέρον ἐξ ἑαυτῶν οὐκ εἰδότας μεγάλα ὠφελεῖ , τοῖς δὲ ὡς φίλος ἐπιεικῶς καὶ μετὰ πειθοῦς πολλὰ καὶ τῶν ἀρρήτων ἀναφέρει , ὧν οὐδένα τῶν ἀτελέστων ἐπακοῦσαι θέμις 0 1 .
ἔστι δ ὅτε καὶ πυνθάνεταί τινων , ὥσπερ τοῦ Ἀδάμ 0 ·
„ ποῦ εἶ “  Gen .
3 , 9  , πρὸς ὃ ἀποκρίναιτ ἄν τις οἰκείως „ οὐδαμοῦ “ , τῷ τ ἀνθρώπεια πάντα ἐν ὁμοίῳ μὴ μένειν , ἀλλὰ κινεῖσθαι καὶ ψυχῇ καὶ σώματι καὶ τοῖς ἐκτός 0 .
ἀνίδρυτοι μὲν γὰρ οἱ λογισμοί , φαντασίας ἀπὸ τῶν αὐτῶν πραγμάτων οὐχὶ τὰς αὐτὰς ἀλλ  ἐναντίας ἔχοντες , ἀνίδρυτον δὲ καὶ τὸ σῶμα , ὡς μηνύουσιν αἱ ἐκ βρέφους ἄχρι γήρως τῶν ἡλικιῶν ἁπασῶν τροπαί , ἀνίδρυτα δὲ καὶ τὰ ἐκτὸς ἐπῃωρημένα φορᾷ τύχης ἀεὶ σαλευούσης 0 1 .
ἐπειδὰν μέντοι πρὸς τὸ τῶν φίλων ἔλθῃ συνέδριον , οὐ πρότερον ἄρχεται λέγειν ἢ ἕκαστον αὐτῶν ἀνακαλέσαι καὶ ὀνομαστὶ προσειπεῖν , ἵνα τὰ ὦτα ἀνορθιάσαντες , ἡσυχίᾳ καὶ προσοχῇ χρώμενοι , τῶν θεσμῳδουμένων εἰς ἄληστον μνήμην ἀκούωσιν ·
ἐπεὶ καὶ ἑτέρωθι λέγεται ·
„ σιώπα καὶ ἄκουε “  Deut .
τοῦτον τὸν τρόπον ἐπὶ μὲν τοῦ βάτου Μωϋσῆς ἀνακαλεῖται  „ ὡς γὰρ εἶδε “ φησίν „ ὅτι προσάγει ἰδεῖν , ἐκάλεσεν αὐτὸν κύριος ἐκ τοῦ βάτου λέγων ·
μωυσῆ , Μωυσῆ .
3 , 4   , Ἀβραὰμ δὲ ἐπὶ τῆς τοῦ ἀγαπητοῦ καὶ μόνου παιδὸς ὁλοκαυτώσεως , ἡνίκα τε ἱερουργεῖν ἤρχετο καὶ ὁπότε δοὺς ἀπόπειραν εὐσεβείας ἐξ ἀνθρώπων ἀφανίσαι τὸ αὐτομαθὲς γένος , ἐπίκλησιν Ἰσαάκ , ἐκωλύθη ·
ἀρχομένου μὲν γάρ φησιν , ὅτι „ ὁ θεὸς ἐπείραζε τὸν Ἀβραὰμ καὶ εἶπε πρὸς αὐτόν ·
ἀβραάμ , Ἀβραάμ 0 .
λάβε τὸν υἱόν σου τὸν ἀγαπητόν , ὃν ἠγάπησας , τὸν Ἰσαάκ , καὶ ἀνένεγκε „ , ἤδη δὲ τὸ ἱερεῖον ἐπὶ τὸν βωμὸν ἀνενηνοχότος , τότε „ ἐκάλεσεν αὐτὸν ἄγγελος κυρίου ἐκ τοῦ οὐρανοῦ λέγων ·
μὴ ἐπιβάλῃς τὴν χεῖρά σου ἐπὶ τὸ παιδάριον , μη δὲ ποιήσῃς αὐτῷ μηδέν „  Gen .
εἷς δὲ δὴ τοῦ φιλικοῦ θιάσου καὶ ὁ ἀσκητὴς ὢν εἰκότως προνομίας τῆς αὐτῆς ἀξιωθεὶς ἀνακαλεῖται ·
„ εἶπε γάρ μοι „ φησίν „ ὁ ἄγγελος τοῦ θεοῦ καθ ὕπνον ·
τί ἐστιν „  Gen .
ἀνακληθεὶς δὲ προσοχῇ χρῆται , τὰ φανέντα σημεῖα πειρώμενος ἀκριβοῦν , ἔστι δὲ τὰ σημεῖα τῶν λόγων οἷα θρεμμάτων ὀχεῖαί τε καὶ γενέσεις 0 ·
„ ἀναβλέψας „ γάρ φησι „ τοῖς ὀφθαλμοῖς εἶδε τοὺς τράγους καὶ τοὺς κριοὺς ἀναβαίνοντας ἐπὶ τὰ πρόβατα καὶ τὰς αἶγας „  Gen .
αἰπολίου μὲν δὴ τράγος , ποίμνης δὲ κριὸς ἡγεμών ἐστι 0 ·
τὰ δὲ ζῷα ταῦτα δυεῖν λόγων σύμβολα τελείων , ὧν ὁ μὲν ἕτερος καθαίρει καὶ κενοῖ ψυχὴν ἁμαρτημάτων , ὁ δὲ ἕτερος τρέφει καὶ πλήρη κατορθωμάτων ἐργάζεται 0 .
τοιοῦτοι μὲν οἱ ἡγεμόνες ἐν ἡμῖν ἀγελάρχαι λόγοι 0 ·
αἱ δὲ ἀγέλαι προβάτοις καὶ αἰξὶ φερωνύμως διατεθεῖσαι ᾄττουσι καὶ προβαίνουσι μετὰ σπουδῆς πρὸς δικαιοσύνην .
ἀναβλέψας οὖν τὸ τέως μεμυκὸς ὄμμα τῆς διανοίας εἶδε τοὺς ἀναλογοῦντας τράγοις καὶ κριοῖς τελείους λόγους ἠκονημένους πρός τε μείωσιν ἀδικημάτων καὶ ὧν χρὴ πράττειν συναύξησιν , πῶς ἐπὶ τὰ πρόβατα καὶ τὰς αἶγας , τὰς ἔτι νέας καὶ ἁπαλὰς ψυχὰς ἄρτι ἡβώσας καὶ ἄνθει τῷ τῆς ἀκμῆς ὡραϊζομένας , ἀναβαίνουσιν οὐκ ἄλογον ἡδονὴν διώκοντες , ἀλλ ἀοράτῳ σπορᾷ φρονήσεως χρώμενοι δογμάτων .
εὔπαις γὰρ ὁ γάμος οὗτος οὐ σώματα συμπλέκων , ἀλλ εὐφυέσι ψυχαῖς τελείας ἀρετὰς ἁρμοζόμενος 0 .
ἐπιβαίνετε οὖν οἱ σοφίας ὀρθοὶ λόγοι πάντες , ὀχεύετε , σπείρετε , καὶ ἣν ἂν ἴδητε ψυχὴν βαθεῖαν , εὔγειον , παρθένον , μὴ παρέλθητε , καλέσαντες δ εἰς τὴν ὁμιλίαν καὶ συνουσίαν ἑαυτῶν τελειώσατε καὶ ἐγκύμονα ἀπεργάσασθε ·
τέξεται γὰρ πάντα ἀστεῖα , γενεὰν ἄρρενα „ διαλεύκων , ποικίλων , σποδοειδῶν ῥαντῶν “  Gen .
ἣν δ ἔχει τῶν γεννημάτων τούτων ἕκαστον δύναμιν , ἐρευνητέον .
διάλευκοι μὲν τοίνυν εἰσὶν οἱ τηλαυγέστατοι καὶ ἀριδηλότατοι , τοῦ „ διὰ “ πολλάκις ἐπὶ τοῦ μεγάλου τιθεμένου , ἀφ οὗ διάδηλον καὶ διάσημον τὸ μεγάλως δῆλον καὶ μεγάλως ἐπίσημον ἔθος ὀνομάζειν ἐστί .
βούλεται οὖν τῆς τὸν ἱερὸν σπόρον παραδεξαμένης ψυχῆς τὰ πρωτότοκα γεννήματα διάλευκα εἶναι , φωτὶ ἐοικότα οὐκ ἀμυδρῷ , φέγγει δὲ τηλαυγεστάτῳ , οἵα γένοιτ ἂν ἀφ ἡλιακῶν ἀκτίνων ἄσκιος ἐν αἰθρίᾳ κατὰ μεσημβρίαν αὐγή 0 ·
βούλεται δὲ καὶ ποικίλα οὐ πολυμόρφου καὶ πολυτρόπου λέπρας ἀκαθάρτου τρόπον , διὰ γνώμης ἀβεβαιότητα χρησόμενα ἀστάτῳ καὶ φορουμένῳ βίῳ , ἀλλὰ γράμμασιν ἐγκεκολαμμένα καὶ σφραγῖσι διαφόροις , δοκίμοις δὲ πάσαις τετυπωμένα , ὧν αἱ ἰδιότητες ἀναμιχθεῖσαι καὶ ἀνακραθεῖσαι μουσικὴν συμφωνίαν ἐργάσονται .
τὴν γὰρ ποικιλτικὴν τέχνην ἐνόμισαν μέν τινες οὕτως ἠμελημένον καὶ ἀφανὲς εἶναι πρᾶγμα , ὥστε ὑφάνταις αὐτὴν ἀνέθεσαν .
ἐγὼ δ οὐ μόνον αὐτήν , ἀλλὰ καὶ τ οὔνομα τέθηπα , καὶ μάλισθ ὅταν εἰς τὰ γῆς τμήματα καὶ τὰς ἐν οὐρανῷ σφαίρας καὶ ζῴων καὶ φυτῶν διαφορὰς καὶ τὸ παμποίκιλον ὕφασμα , τουτονὶ τὸν κόσμον , ἀπίδω .
τὸν γὰρ τοῦ πλέγματος παντὸς τούτου δημιουργὸν εὑρετὴν τῆς ποικιλτικῆς ἐπινοεῖν εὐθὺς ἐπιστήμης ἀναγκάζομαι , καὶ σέβομαι μὲν τὸν εὑρόντα , τιμῶ δὲ τὴν εὑρεθεῖσαν , τὸ δ ἔργον καταπέπληγμαι , καίτοι μη δὲ πολλοστὸν μέρος αὐτοῦ δυνηθεὶς ἰδεῖν , ἀπὸ δὲ τοῦ φανέντος μοι μέρους , εἰ δὴ καὶ πέφηνεν , ἀκριβῶς τὸ ὅλον εἰκάζων ἀναλογίας ἐλπίδι .
θαυμάζω μέντοι καὶ τὸν σοφίας ἐραστήν , ὅτι τὴν αὐτὴν τέχνην ἐπιτετήδευκε , πολλὰ καὶ διαφέροντα ἐκ διαφερόντων εἰς τ αὐτὸ συνάγειν καὶ συνυφαίνειν ἀξιῶν .
λαβὼν γὰρ ἀπὸ μὲν τῆς παιδικῆς γραμματικῆς δύο τὰ πρῶτα , τό τε γράφειν καὶ τὸ ἀναγινώσκειν , ἀπὸ δὲ τῆς τελειοτέρας τήν τε παρὰ ποιηταῖς ἐμπειρίαν καὶ τὴν ἀρχαίας ἱστορίας ἀνάληψιν , παρὰ δὲ ἀριθμητικῆς καὶ γεωμετρίας τὸ ἀνεξαπάτητον ἐν οἷς ἀναλογίας καὶ λογισμῶν ἐστι χρεία , παρὰ δὲ μουσικῆς ῥυθμοὺς καὶ μέτρα τά τε ἐναρμόνια καὶ χρωματικὰ καὶ διατονικά , συνημμένα τε αὖ καὶ διεζευγμένα μέλη , παρὰ δὲ ῥητορικῆς εὕρεσιν , φράσιν , τάξιν , οἰκονομίαν , μνήμην , ὑπόκρισιν , παρὰ δὲ φιλοσοφίας ὅσα τε ἐν ταύταις παραλέλειπται καὶ ἄλλα ἐξ ὧν ἅπας ὁ ἀνθρώπων βίος συνέστηκεν , ἓν ἔργον εὐανθέστατον ἡρμόσατο , εὐμάθειαν πολυμαθείᾳ μίξας 0 1 2 .
καὶ τὸν τούτου τοῦ πλέγματος δημιουργὸν ὁ ἱερὸς λόγος Βεσελεὴλ ἐκάλεσεν  Exod .
, ὃς ἑρμηνευθείς ἐστιν ἐν σκιᾷ θεοῦ .
τὰ γὰρ μιμήματα οὗτος , τὰ δὲ παραδείγματα ἀρχιτεκτονεῖ Μωυσῆς 0 ·
διὰ τοῦθ ὁ ὁμὲν οἷα σκιὰς ὑπεγράφετο , ὁ ὁδ οὐ σκιάς , αὐτὰς δὲ τὰς ἀρχετύπους ἐδημιούργει φύσεις 0 1 .
εἰ δὴ καὶ τὰ ἅγια ποικιλτικῇ τέχνῃ κατεσκεύασται καὶ ὁ σοφὸς ποικιλτὴς μόνος ἐν τοῖς ἱεροφαντηθεῖσι χρησμοῖς ἀνείρηται καὶ τὸ τοῦ θεοῦ καλὸν ποίκιλμα , ὅδε ὁ κόσμος , ἐπιστήμῃ πανσόφῳ τετελεσιούργηται , πῶς οὐκ ἄξιον ὡς ἐργαλεῖον τῆς ἐπιστήμης ἀποδέχεσθαι ποικιλτικήν 0 ;
ἧς ἀφίδρυμα ἱερώτατον πᾶς ὁ σοφίας οἶκος ἀγαλματοφορήσει καὶ κατ  οὐρανὸν καὶ ἐπὶ γῆς , ἀφ ἧς ποικίλων λόγων ἰδέας ὁ ἀσκητὴς ἐκπονεῖ ·
μετὰ γὰρ τοὺς διαλεύκους εὐθὺς τοὺς ποικίλους εἶδε , παιδείας κόμματι χαραχθέντας .
τρίτοι δ εἰσὶν οἱ σποδοειδεῖς ῥαντοί .
καίτοι τίς οὐκ ἂν εὖ φρονῶν εἴποι τῷ γένει καὶ τούτους εἶναι ποικίλους ;
ἀλλὰ γὰρ οὐκ ἔστιν αὐτῷ περὶ θρεμμάτων διαφορᾶς ἡ τοσαύτη σπουδή , περὶ μέντοι τῆς πρὸς κ αλοκἀγαθίαν ἀγούσης ὁδοῦ .
βούλεται γὰρ τὸν ἐπὶ ταύτην ἰόντα σποδῷ καὶ ὕδατι περιρραίνεσθαι , διότι γῆν καὶ ὕδωρ λόγος ἔχει φυραθέντα καὶ μορφωθέντα πρὸς τοῦ ἀνθρωποπλάστου εἰς τὸ ἡμέτερον ἀποκριθῆναι σῶμα , οὐ χειρόκμητον , ἀλλὰ φύσεως ἔργον ἀοράτου .
σοφίας οὖν ἐστιν ἀρχὴ μὴ ἐπιλανθάνεσθαι ἑαυτοῦ , τὰ δ ἐξ ὧν συνεκρίθη πρὸ ὀφθαλμῶν ἀεὶ λαμβάνειν ·
οὕτως γὰρ μεγαλαυχίαν , τὸ κακῶν θεομισέστατον , ἐκνίψαιτ  ἄν .
τίς γὰρ εἰς νοῦν βαλλόμενος , ὅτι τέφρα καὶ ὕδωρ εἰσὶν αὐτῷ τῆς γενέσεως αἱ ἀρχαί , φυσηθεὶς ὑπ οἰήσεως μετέωρος ἀρθήσεται ;
διὰ τοῦτο καὶ τοὺς μέλλοντας ἱερουργεῖν περιρραίνεσθαι τοῖς λεχθεῖσιν ἐδικαίωσεν , οὐδένα θυσιῶν ἄξιον νομίσας , ὃς μὴ πρότερον ἑαυτὸν ἔγνωκε καὶ τὴν ἀνθρωπίνην οὐδένειαν κατείληφεν , ἐξ ὧν συνεκρίθη στοιχείων τὸ μηδενὸς ἄξιος εἶναι τεκμηράμενος .
τὰ τρία ταῦτα σημεῖα , τὸ διάλευκον , τὸ ποικίλον , τὸ σποδοειδὲς ῥαντόν , περὶ μὲν τὸν ἀσκητὴν ἅτε μήπω τέλειον ἀτελῆ , περὶ δὲ τὸν τέλειον φαίνεται καὶ αὐτὰ τέλεια 0 .
ὃν δὲ τρόπον , θεασώμεθα 0 ·
τὸν μέγαν ἀρχιερέα , ὁπότε μέλλοι τὰς νόμῳ προστεταγμένας ἐπιτελεῖν λειτουργίας , ὁ ἱερὸς ἐδικαίωσε λόγος ὕδατι καὶ τέφρᾳ περιρραίνεσθαι τὸ πρῶτον  Exod .
29 , 4  εἰς ὑπόμνησιν ἑαυτοῦ  καὶ γὰρ ὁ σοφὸς Ἀβραάμ , ὅτε ἐντευξόμενος ᾔει τῷ θεῷ , γῆν καὶ σποδὸν εἶπεν ἑαυτόν  Gen .
18 , 27   , ἔπειτ ἐνδύεσθαι τὸν ποδήρη χιτῶνα καὶ τὸ ποικίλον ὃ κέκληκεν ἐπ αὐτῷ περιστήθιον  Exod 0 .
29 , 5  , τῶν κατ οὐρανὸν φωσφόρων ἄστρων ἀπεικόνισμα καὶ μίμημα 0 .
δύο γάρ , ὡς ἔοικεν , ἱερὰ θεοῦ , ἓν μὲν ὅδε ὁ ὁκόσμος , ἐν ᾧ καὶ ἀρχιερεὺς ὁ ὁπρωτόγονος αὐτοῦ θεῖος λόγος , ἕτερον δὲ λογικὴ ψυχή , ἧς ἱερεὺς ὁ πρὸς ἀλήθειαν ἄνθρωπος , οὗ μίμημα αἰσθητὸν ὁ τὰς πατρίους εὐχὰς καὶ θυσίας ἐπιτελῶν ἐστιν , ᾧ τὸν εἰρημένον ἐπιτέτραπται χιτῶνα ἐνδύεσθαι , τοῦ παντὸς ἀντίμιμον ὄντα οὐρανοῦ , ἵνα συνιερουργῇ καὶ ὁ κόσμος ἀνθρώπῳ καὶ τῷ παντὶ ἄνθρωπος 0 1 2 .
δύο μὲν οὖν ἤδη , τόν τε ῥαντὸν καὶ τὸν ποικίλον τύπον , ἔχων ἐπιδέδεικται ·
τὸν δὲ τρίτον καὶ τελειότατον , ὃς ὀνομάζεται διάλευκος , αὐτίκα σημανοῦμεν .
ὅταν εἰς τὰ ἐσωτάτω τῶν ἁγίων ὁ αὐτὸς οὗτος ἀρχιερεὺς εἰσίῃ , τὴν μὲν ποικίλην ἐσθῆτα ἀπαμπίσχεται , λινῆν δὲ ἑτέραν , βύσσου τῆς καθαρωτάτης πεποιημένην , ἀναλαμβάνει  Lev .
ἡ δ ἐστὶ σύμβολον εὐτονίας , ἀφθαρσίας , αὐγοειδεστάτου φέγγους ·
ἀρραγής τε γὰρ ἡ ὀθόνη καὶ ἐξ οὐδενὸς τῶν ἀποθνῃσκόντων γίνεται καὶ ἔτι λαμπρότατον καὶ φωτοειδέστατον ἔχει μὴ ἀμελῶς καθαρθεῖσα χρῶμα .
διὰ δὲ τούτων ἐκεῖνο αἰνίττεται , ὅτι τῶν ἀδόλως καὶ καθαρῶς θεραπευόντων τὸ ὂν οὐδείς ἐστιν ὃς μὴ πρῶτον μὲν ἰσχυρογνωμοσύνῃ κέχρηται καταφρονήσας τῶν ἀνθρωπείων πραγμάτων , ἃ δελεάζοντα κηραίνει καὶ ἀσθένειαν ἐργάζεται , ἔπειτα ἀφθαρσίας ἐφίεται γελάσας ὅσα οἱ θνητοὶ τυφοπλαστοῦσι , τελευταῖον δὲ ἀληθείας ἀσκίῳ φέγγει καὶ περιαυγεῖ καταλάμπεται , μηδὲν ἔτι τῶν τῆς ψευδοῦς δόξης , ἃ σκότῳ φίλα εἶναι συμβέβηκε , προσιέμενος .
ὁ μὲν δὴ μέγας ἀρχιερεὺς τρισὶ ταῖς εἰρημέναις τυπωθεὶς σφραγῖσι , τῇ διαλεύκῳ , τῇ ποικίλῃ , τῇ σποδοειδεῖ ῥαντῇ , τοιοῦτος ἡμῖν ἀναγεγράφθω ·
τὸν δὲ τῆς ἀνθρωπίνης πολιτείας ἐφιέμενον , Ἰωσὴφ ὄνομα , τῶν μὲν ἄκρων ἰδεῖν ἔστι μὴ μεταποιούμενον χαρακτήρων , μόνου δὲ τοῦ μέσου καὶ ποικίλου .
λέγεται γὰρ ὅτι χιτῶνα ποικίλον ἔσχεν  Gen .
37 , 3  , οὔ τε καθαρσίοις περιρρανάμενος ἱεροῖς , ἀφ ὧν ἑαυτὸν ἂν ἔγνω τέφρας καὶ ὕδατος συμφόρημα , οὔ τε τῆς πανλεύκου καὶ φωτοειδεστάτης ἐσθῆτος , ἀρετῆς , ψαῦσαι δυνηθείς , ἀλλὰ τὸ τῆς πολιτείας ἐπαμπισχόμενος ὕφασμα παμποίκιλον , ᾧ βραχύτατον μέρος ἀληθείας ἐγκαταμέμικται , πολλαὶ δὲ καὶ μεγάλαι μοῖραι ψευδῶν εὐλόγων πιθανῶν εἰκότων , ἐξ ὧν οἱ Αἰγύπτου πάντες ἀνέβλαστον σοφισταί , οἰωνομάντεις , ἐγγαστρίμυθοι , τερατοσκόποι , δεινοὶ παλεῦσαι καὶ κατεπᾷσαι καὶ γοητεῦσαι , ὧν τὰς ἐπιβούλους τέχνας μέγα ἔργον διεκδῦναι 0 .
διὸ καὶ τὸν χιτῶνα τοῦτον εἰσάγει Μωυσῆς φυσικῶς αἵματι πεφυρμένον  Gen .
38 , 31  , ἐπειδὴ πᾶς ὁ τοῦ πολιτευομένου βίος πέφυρται , πολεμῶν τε καὶ πολεμούμενος καὶ ὑπὸ τῶν προσπιπτουσῶν ἀβουλήτων συντυχιῶν βαλλόμενος καὶ τοξευόμενος .
ἐρεύνησον οὖν τὸν λίαν δημοτικόν , ᾧ τὰ πόλεως πράγματα ἐφορμεῖ , μὴ καταπλαγεὶς τοὺς θαυμαστικῶς ἔχοντας αὐτοῦ , καὶ πολλὰς μὲν ἐμφωλευούσας νόσους εὑρήσεις , πολλὰς δ ἐξημμένον κῆρας καὶ βιαίως ἑκάστην τὴν ψυχὴν αὐχενίζουσαν καὶ ἀφανῶς αὐτῇ προσπαλαίουσαν καὶ ζητοῦσαν ἀνατρέψαι καὶ καταβαλεῖν , ἢ τοῦ πλήθους τῇ προστασίᾳ δυσχεράναντος ἢ κατὰ ἀντεπίθεσιν δυνατωτέρου ἀνδρός 0 .
ἔστι δὲ καὶ ὁ φθόνος βαρὺς καὶ δυσαπότριπτος ἐχθρός , ἐπιφυόμενος ἀεὶ ταῖς λεγομέναις εὐπραγίαις , ὃν οὐ ῥᾴδιον ἐκφυγεῖν 0 .
τί οὖν ὡς ἐσθῆτα πολυτελῆ τὴν ἐπηνθισμένην πολιτείαν ἀναψάμενοι γαυριῶμεν , τῷ εὐπρεπεῖ τῆς φανερᾶς ὄψεως ἀπατώμενοι , τὸ δ  ἀφανὲς καὶ κεκρυμμένον ἐπίβουλον καὶ σφαλερὸν αἶσχος αὐτῆς οὐ κατανοοῦντες 0 ;
ἀποδυσάμενοι δὴ τὸν ἀνθηρὸν τοῦτον χιτῶνα τὸν ἱερὸν ἐνδυώμεθα ἀρετῶν ποικίλμασιν ἐνυφασμένον ·
οὕτως γὰρ καὶ τὰς ἐνέδρας ἀποδρασόμεθα , ἃς ἀτεχνία καὶ ἀνεπιστημοσύνη καὶ ἀπαιδευσία καθ  ἡμῶν τιθέασιν , ὧν ὁ Λάβαν ἐστὶ θιασώτης .
ἐπειδὴ γὰρ ἐκάθηρεν ἡμᾶς ὁ ἱερὸς λόγος τοῖς εἰς ἁγιστείαν εὐτρεπισθεῖσι περιρραντηρίοις καὶ τοῖς ἀπορρήτοις φιλοσοφίας ἀληθοῦς κατεποίκιλε λόγοις ἀγαγὼν εἰς τὸ δοκίμιον καὶ διασήμους καὶ ἐπιφανεῖς καὶ λαμπροὺς ἐποίησεν , αἰτιᾶται τὸ ἐπίβουλον ἦθος , πρὸς τὴν τῶν λεχθέντων ἀνηρεθισμένον λώβην .
„ ἑώρακα ὅσα σοι Λάβαν ποιεῖ “  Gen .
31 , 12  , τ ἀναντία δήπουθεν οἷς ἐδωρησάμην ἐγώ , τὸ δυσκάθαρτον καὶ τὸ ἀδόκιμον , τὸ πάντῃ σκοταῖον 0 .
ἀλλὰ γὰρ οὐ χρὴ κατεπτηχέναι τὸν ἐλπίδι θείας συμμαχίας ἐφορμοῦντα , ᾧ καὶ λέγεται ·
„ ἐγώ εἰμι ὁ θεὸς ὁ ὀφθείς σοι ἐν τόπῳ θεοῦ “  Gen .
πάγκαλόν γε αὔχημα ψυχῇ , τὸ ἀξιοῦν θεὸν ἐπιφαίνεσθαι καὶ ἐνομιλεῖν αὐτῇ 0 .
μὴ παρέλθῃς δὲ τὸ εἰρημένον , ἀλλὰ ἀκριβῶς ἐξέτασον , εἰ τῷ ὄντι δύο εἰσὶ θεοί ·
λέγεται γὰρ ὅτι „ ἐγώ εἰμι ὁ ὁθεὸς ὁ ὁὀφθείς σοι “ , οὐκ ἐν τόπῳ ἐμῷ , ἀλλ  „ ἐν τόπῳ θεοῦ , “ ὡς ἂν ἑτέρου 0 .
ὁ μὲν ἀληθείᾳ θεὸς εἷς ἐστιν , οἱ δ ἐν καταχρήσει λεγόμενοι πλείους 0 1 .
διὸ καὶ ὁ ἱερὸς λόγος ἐν τῷ παρόντι τὸν μὲν ἀληθείᾳ διὰ τοῦ ἄρθρου μεμήνυκεν εἰπών ·
„ ἐγώ εἰμι ὁ θεός “ , τὸν δ ἐν καταχρήσει χωρὶς ἄρθρου φάσκων 0 ·
„ ὁ ὀφθείς σοι ἐν τόπῳ “ , οὐ τοῦ θεοῦ , ἀλλ αὐτὸ μόνον „ θεοῦ “ 0 .
καλεῖ δὲ θεὸν τὸν πρεσβύτατον αὐτοῦ νυνὶ λόγον , οὐ δεισιδαιμονῶν περὶ τὴν θέσιν τῶν ὀνομάτων , ἀλλ ἓν τέλος προτεθειμένος , πραγματολογῆσαι .
καὶ γὰρ ἐν ἑτέροις σκεψάμενος , εἰ ἔστι τι τοῦ ὄντος ὄνομα , σαφῶς ἔγνω ὅτι κύριον μὲν οὐδέν  Exod 0 .
6 , 3  , ὃ δ ἂν εἴπῃ τις , καταχρώμενος ἐρεῖ ·
λέγεσθαι γὰρ οὐ πέφυκεν , ἀλλὰ μόνον εἶναι τὸ ὄν .
μαρτυρεῖ δὲ καὶ τὸ θεσπισθὲν λόγιον τῷ πυνθανομένῳ , εἰ ἔστιν ὄνομα αὐτῷ , ὅτι „ ἐγώ εἰμι ὁ ὤν “  Exod .
3 , 14  , ἵν ὧν δυνατὸν ἀνθρώπῳ καταλαβεῖν μὴ ὄντων περὶ θεόν , ἐπιγνῷ τὴν ὕπαρξιν 0 .
ταῖς μὲν οὖν ἀσωμάτοις καὶ θεραπευτρίσιν αὐτοῦ ψυχαῖς εἰκὸς αὐτὸν οἷός ἐστιν ἐπιφαίνεσθαι διαλεγόμενον ὡς φίλον φίλαις , ταῖς δὲ ἔτι ἐν σώματι ἀγγέλοις εἰκαζόμενον , οὐ μεταβάλλοντα τὴν ἑαυτοῦ φύσιν  ἄτρεπτος γάρ  , ἀλλὰ δόξαν ἐντιθέντα ταῖς φαντασιουμέναις ἑτερόμορφον , ὡς τὴν εἰκόνα οὐ μίμημα , ἀλλ αὐτὸ τὸ ἀρχέτυπον ἐκεῖνο εἶδος ὑπολαμβάνειν εἶναι 0 1 .
παλαιὸς μὲν οὖν ᾄδεται λόγος , ὅτι τὸ θεῖον ἀνθρώποις εἰκαζόμενον ἄλλοτε ἄλλοις περινοστεῖ τὰς πόλεις ἐν κύκλῳ , τάς τε ἀδικίας καὶ παρανομίας ἐξετάζον ·